El foment, la defensa i la millora de la qualitat dels productes alimentaris, que gaudeixen d'unes característiques diferencials i de qualitat, han estat prioritats de l'Administració.
Per aquest motiu, el Departament d'Agricultura, Ramaderia, Pesca, Alimentació i Medi Natural (DAAM) dóna suport als productes que segueixen un programa comunitari i nacional de qualitat, concretament els productes que gaudeixen d'un distintiu comunitari de denominació d'origen protegida (DOP), indicació geogràfica protegida (IGP), denominació d'origen vitivinícola protegida (DOP), indicació geogràfica protegida vitivinícola (IGP) i especialitat tradicional garantida (ETG).
Els distintius d'origen i qualitat dels productes agroalimentaris DOP/IGP vitivinícola, DOP, IGP i ETG possibiliten la protecció i la valoració dels productes de la terra que presenten característiques diferencials pel seu origen o pels mètodes de producció i/o elaboració i estan regulats a la Llei 14/2003, de 13 de juny, de qualitat agroalimentària, i la Llei 15/2002, de 27 de juny de 2002, d'ordenació vitivinícola.
L'artesania alimentària també regulada per la Llei 14/2003, de 13 de juny, es defineix com l'activitat d'elaboració i transformació de productes alimentaris que compleixen els requisits que assenyala la legislació en aquesta matèria i estan subjectes, durant tot el procés productiu, a unes condicions que garanteixen a les persones consumidores un producte final individualitzat, de bona qualitat i amb característiques diferencials obtingudes gràcies a les petites produccions controlades per la intervenció personal artesana.
L'artesania ocupa un punt important d'inflexió entre el consum del producte sense transformar i la indústria de l'alimentació.
Les entitats associatives d'artesans i artesanes sense ànim de lucre proporcionen a les persones associades assessorament i informació sobre l'adaptació a les noves tecnologies, i al mateix temps uneixen esforços per assolir objectius comuns que beneficiïn el conjunt de persones artesanes associades i augmentin el coneixement de la producció artesanal alimentària entre les persones consumidores.
El Programa de desenvolupament rural de Catalunya (PDR) de 2007-2013, aprovat per la Comissió Europea el 15 de febrer de 2008 mitjançant la Decisió C (2008) 702, modificada per la Decisió C (2009) 10340 de 14 de desembre de 2009 i per la Decisió C (2010) 8294 final de 30 de novembre de 2010, per la Decisió C(2012) 8674 final de 26 de novembre de 2012, i per la Decisió C (2013) 8300 final de 25 de novembre de 2013, preveu una mesura per fomentar els distintius d'origen i qualitat dels programes de qualitat d'aliments però només per als productes registrats a la Comissió Europea i els lligats amb la producció.
El Departament d'Agricultura, Ramaderia, Pesca, Alimentació i Medi Natural vol fomentar la promoció i certificació dels productes amb distintius d'origen i qualitat dels aliments i l'artesania alimentària a Catalunya.
Per aquest motiu, es publica aquesta Ordre d'ajuts per als distintius d'origen i qualitat DOP/IGP vitivinícola, DOP, IGP, ETG dels productes inscrits en el registre comunitari no lligats directament a la producció i dels productes amb reconeixement provisional, que no es poden acollir al PDR, i per a la certificació dels distintius d'origen i qualitat de les DOP/IGP vitivinícoles, DOP, IGP i ETG, així com per a la promoció de l'artesania alimentària.
El règim d'aquests ajuts és el que estableix el Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L-352, de 24.12.2013).
D'acord amb el que disposen el Decret 56/2009, de 7 d'abril, per a l'impuls i el desenvolupament dels mitjans electrònics de l'Administració de la Generalitat de Catalunya, la Llei 59/2003, de 19 de desembre, de normes reguladores de signatura electrònica, la Llei 11/2007, de 22 de juny, d'accés electrònic dels ciutadans als serveis públics, i el Reial decret 1671/2009, de 6 de novembre, que desplega parcialment la Llei 11/2007, de 22 de juny, d'accés electrònic dels ciutadans als serveis públics, en relació amb la Llei 30/1992, de 26 de novembre, de règim jurídic de les administracions públiques i del procediment administratiu comú;
Atès que s'ha pogut constatar que, per a aquests ajuts, un nombre considerable de possibles persones beneficiàries disposen dels mitjans tecnològics necessaris per poder realitzar la tramitació electrònica de la sol·licitud d'aquests ajuts, s'estableix la tramitació administrativa de la fase de sol·licitud per mitjans electrònics, de conformitat amb l'article 27.6 de la Llei 11/2007, de 22 de juny, i l'article 43.2 de la Llei 26/2010, de 3 d'agost.
Conseqüentment, valorada la conveniència de donar suport als productes que segueixen un programa comunitari i nacional de qualitat i al sector d'artesania alimentària mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Alimentació, Qualitat i Indústries Agroalimentàries, en ús de les atribucions que m'han estat conferides,
Aprovar les bases reguladores dels ajuts destinats a la promoció i la certificació dels productes amb distintius d'origen i qualitat dels aliments i l'artesania alimentària a Catalunya, les quals es publiquen a l'annex 1 d'aquesta Ordre.
2.1 Convocar per a l'any 2014, els ajuts següents d'acord amb les bases reguladores aprovades en l'article anterior:
2.1.1 La promoció dels distintius d'origen i qualitat DOP, IGP, ETG dels productes inscrits en el registre comunitari no lligats directament a la producció i dels productes amb reconeixement provisional.
2.1.2 La certificació dels distintius d'origen i qualitat de les DOP i IGP vitivinícoles, les DOP, IGP i ETG.
2.1.3 La promoció de l'artesania alimentària a Catalunya.
2.2 El termini de presentació de sol·licituds és d'un mes que computa des de l'endemà de la publicació d'aquesta Ordre en el DOGC.
2.3 La dotació pressupostària es distribueix de la manera següent:
La promoció dels distintius d'origen i qualitat DOP, IGP, ETG dels productes inscrits en el registre comunitari no lligats directament a la producció i dels productes amb reconeixement provisional està dotada amb un import màxim de 40.000,00 euros.
La certificació dels distintius d'origen i qualitat de les DOP i IGP vitivinícoles, DOP, IGP i ETG està dotada amb un import màxim de 140.000,00 euros.
La promoció de l'artesania alimentària a Catalunya està dotada amb un import màxim de 40.000,00 euros.
Aquests ajuts van a càrrec de la partida pressupostària del DAAM per a 2014 AG06/D/482000100/6130/0000 dotada amb un import màxim de 220.000,00 euros.
2.4 Les persones beneficiàries han de realitzar i pagar les actuacions objecte dels ajuts, imputables a l'anualitat 2014 i compreses entre el 16 d'octubre de 2013 i el 15 de setembre de 2014, ambdós inclosos, i justificar-les davant del DAAM el 3 d'octubre de 2014, per tal que com a màxim el dia 10 de desembre de 2014, es pugui procedir a la certificació i comprovació de l'execució de les activitats previstes.
2.5 L'òrgan instructor dels expedients d'ajuts és el Servei de Promoció de la Qualitat Agroalimentària.
2.6 L'òrgan competent per emetre la resolució sobre les sol·licituds és la persona titular de la Direcció General d'Alimentació, Qualitat i Indústries Agroalimentàries.
A aquests efectes es nomena una Comissió de valoració que és l'òrgan col·legiat encarregat de valorar les sol·licituds d'ajuts, formada pel subdirector o la subdirectora general amb competència en Qualitat Agroalimentària, el subdirector o subdirectora general d'Agricultura i el/la cap de Servei de Promoció de la Qualitat Agroalimentària.
2.7 El termini màxim per emetre la resolució i notificar-la per escrit a la persona sol·licitant és d'un mes, a comptar des de la data en què finalitza el termini de presentació de sol·licituds.
2.8 Contra la resolució del director o la directora general d'Alimentació, Qualitat i Indústries Agroalimentàries, que no posa fi a la via administrativa, es pot interposar recurs d'alçada davant el conseller o consellera d'Agricultura, Ramaderia, Pesca, Alimentació i Medi Natural en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural es pot interposar en el termini de tres mesos a comptar a partir de la data en què s'exhaureixi el termini per resoldre i notificar, tal com estableix l'apartat anterior.
2.9 Els ajuts concedits es faran públics a la seu electrònica de la Generalitat http://seu.gencat.cat i al web http://gencat.cat/agricultura/ajuts/, fent ús dels mitjans electrònics establerts.
Aprovar el procediment de participació per mitjans telemàtics en la convocatòria pública per a la concessió dels ajuts objecte d'aquesta convocatòria, el qual consta a l'annex 2.
L'objecte dels ajuts és establir-ne tres línies:
1.1 La promoció dels distintius d'origen i qualitat DOP, IGP, ETG dels productes inscrits en el registre comunitari no lligats directament a la producció i dels productes amb reconeixement provisional, d'ara endavant, línia d'ajut 1.
1.2 El control i la certificació dels distintius d'origen i qualitat de les DOP i IGP vitivinícoles, DOP, IGP i ETG, d'ara endavant, línia d'ajut 2.
1.3 La promoció de l'artesania alimentària a Catalunya, d'ara endavant, línia d'ajut 3.
2.1 En el cas de les línies d'ajut 1 i 3 les actuacions subvencionables són les següents:
a) L'organització, el patrocini i/o assistència a fires, exposicions, concursos, degustacions de producte.
b) L'organització de jornades tècniques, tallers seminaris i visites educatives.
c) Les accions de relacions públiques i missions comercials.
d) L'elaboració de material divulgatiu i de promoció.
e) La informació i la publicitat en revistes especialitzades, receptaris, catàlegs, llibres, Internet.
f) La publicitat en els diferents mitjans de comunicació, i/o en els punts de venda.
2.2 Per a la realització de les actuacions que estableix l'apartat 2.1 a) relatives a les actuacions subvencionables a les línies 1 i 3, són subvencionables els pagaments indispensables realitzats anteriorment a la data de la convocatòria sense els quals no es podrien dur a terme les actuacions subvencionables.
2.3 Les actuacions subvencionables de la línia 2 de control i certificació són les despeses corresponents a les actuacions de control i certificació.
2.4 No són subvencionables les actuacions descrites en els plans de foment de la memòria a què fa referència l'apartat 7.2.d), executats i pagats en la seva totalitat abans de la data de publicació de la convocatòria.
3.1 Per a la línia d'ajuts 1 poden ser beneficiàries:
3.1.1 Els consells reguladors o entitats associatives sense ànim de lucre de productes amb DOP/IGP que no tinguin productors de base inscrits en el registre comunitari o els que tenen un reconeixement provisional.
3.1.2 Les entitats associatives sense ànim de lucre de productes amb ETG.
3.2 Per a la línia d'ajuts 2 poden ser beneficiaris:
3.2.1 Els consells reguladors o entitats associatives sense ànim de lucre de les DOP i de les IGP, i els consells reguladors de les DOP i IGP vitivinícoles.
3.2.2 Les entitats associatives de Catalunya d'elaboradors sense ànim de lucre de productes amb ETG.
3.3 Per a la línia d'ajuts 3 poden ser beneficiàries d'aquests ajuts les entitats associatives d'artesans i artesanes, sense ànim de lucre, que representin els interessos d'una única activitat artesanal alimentària regulada i inclosa en el repertori d'oficis d'artesania alimentària que estableix l'annex 2 del Decret 285/2006, de 4 de juliol, pel qual es desplega la Llei 14/2003, de 13 de juny, que estiguin inscrites al registre corresponent de la Generalitat de Catalunya.
3.4 En el cas d'associacions, han de tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012, i inscrits en el Registre corresponent.
4.1 L'ajut té caràcter de subvenció directa aplicable a les despeses ocasionades per les actuacions que preveu l'apartat 1 d'aquestes bases reguladores.
4.2 La quantia màxima destinada a aquest ajut i l'aplicació pressupostària a la qual s'ha d'imputar és la que determina l'article 2.3 de la convocatòria de l'Ordre.
4.3 Els imports dels ajuts i quanties màximes destinades als ajuts són els següents:
4.3.1 Per a la línia d'ajuts 1 i 3, un màxim del 70% de la despesa subvencionable amb una quantia màxima de 30.000,00 euros per entitat beneficiària.
4.3.2 Per a la línia d'ajuts 2, un màxim d'un 90% de la despesa subvencionable i fins a una quantia màxima de 70.000,00 euros.
4.4 La determinació de la quantia dels ajuts es realitza en funció del nombre de sol·licituds, i de la disponibilitat pressupostària, i d'acord amb els criteris d'atribució establerts a l'apartat 5 d'aquestes bases reguladores.
4.5 Sense perjudici d'aquests imports màxims subvencionables, aquests ajuts se sotmeten al Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de m i nim i s, i per tant el total d'ajuts de m i nims atorgat a una persona sol·licitant no pot excedir els 200.000,00 euros bruts durant l'exercici fiscal en curs i els dos exercicis fiscals anteriors.
4.6 La subvenció pot ser reduïda totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
En cas que l'import sol·licitat subvencionable superi el pressupost màxim que estableix la convocatòria, es procedirà al prorrateig tenint en compte els imports dels ajuts i les quanties màximes que s'estableixen al punt 4.3 del mateix annex 1.
–6 Concurrència amb altres ajuts
Sense perjudici de les limitacions que disposa l'article 3 del Reglament (UE) 1407/2013, el règim d'acumulació amb altres ajuts de minimis es regeix pel que estableix l'article 5 del reglament esmentat.
Els ajuts que s'estableixen en aquesta Ordre es poden acumular a d'altres ajuts públics per les mateixes despeses subvencionables, sempre que aquesta acumulació no doni lloc a una intensitat superior a l'establerta per a les circumstàncies concretes de cada cas per la normativa comunitària.
7.1 Les sol·licituds per acollir-se a aquests ajuts s'han d'adreçar a la Direcció General d'Alimentació, Qualitat i Indústries Agroalimentàries i només es poden presentar per mitjans telemàtics des de la pàgina web http://ovt.gencat.cat/, dins el termini establert a la convocatòria.
7.2 Amb les sol·licituds s'ha d'adjuntar la documentació que es detalla a continuació.
No obstant això, no cal presentar la documentació que ja s'hagi presentat anteriorment en el DAAM i les dades de la qual no hagin variat i continuïn essent vigents.
En aquest cas, quan s'iniciï el procediment administratiu en una oficina del DAAM diferent d'aquella on es va presentar la documentació cal indicar en l'imprès de sol·licitud en quin procediment, campanya o any i unitat del DAAM es va aportar la documentació requerida.
a) Acreditació de la representació per qualsevol mitjà vàlid en el dret que en deixi constància, si escau.
b) En el cas de persones jurídiques, còpia de les escriptures i/o estatuts registrats de l'entitat sol·licitant, si escau.
Si aquesta documentació està disponible al Registre d'entitats jurídiques, es verifica d'ofici.
c) En el cas de persones jurídiques, certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
d) Descripció dels mitjans humans, tècnics i materials propis o contractats per dur a terme l'actuació.
e) Memòria i pressupost detallat de les actuacions relatives al pla de foment per les quals se sol·licita l'ajut, d'acord amb l'apartat 1 d'aquestes bases reguladores.
f) Quan l'import de la despesa subvencionable superi les quanties establertes en el Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic per al contracte menor, el/la beneficiari/ària ha de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no existeixi en el mercat suficient nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la subvenció.
L'elecció entre les ofertes, que s'han d'aportar en la justificació, o, si s'escau, en la sol·licitud de subvenció, es realitza conforme a criteris d'eficiència i economia, i s'ha de justificar expressament en una memòria l'elecció quan no recaigui en la proposta econòmica més avantatjosa.
7.3 L'imprès de sol·licitud ha d'incloure declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el Text refós de la Llei de finances públiques de Catalunya.
c) No haver sol·licitat cap altre ajut per a la mateixa finalitat, llevat del supòsit que preveu l'apartat 6 d'aquestes bases, referit a la concurrència amb altres ajuts.
En cas d'haver obtingut subvencions per a les mateixes despeses subvencionables procedents de qualsevol de les administracions o entitats públiques nacionals o internacionals, cal especificar la quantia, la data de concessió i l'ens concedent.
e) Ajuts de mi nimis rebuts en l'exercici fiscal actual i en els dos exercicis fiscals anteriors, fent constar que l'ajut global de mi nimis que hagi rebut no superi els límits establerts.
f) En el supòsit que l'empresa tingui una plantilla igual o superior a vint-i-cinc persones, declaració segons la qual l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en llurs centres de treball.
g) Sobre la conformitat de les còpies que hagi aportat durant qualsevol fase del procediment amb l'original corresponent.
h) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatals de salvament i de reestructuració d'empreses en crisis (DOUE C 244, d'1.10.2004).
7.4 La presentació de la sol·licitud de l'ajut per part de la persona interessada comporta l'autorització al DAAM per obtenir els certificats o verificacions necessàries per a la tramitació de l'ajut a emetre per altres administracions o entitats públiques.
Si la persona sol·licitant denega expressament l'autorització esmentada, mitjançant l'imprès de sol·licitud, cal que aporti el certificat o els certificats corresponents.
–8 Compromisos i obligacions de les entitats beneficiàries
Sens perjudici del que estableixen els apartats anteriors, les entitats beneficiàries han de complir les obligacions i compromisos següents, que han d'acceptar expressament mitjançant la sol·licitud:
8.1 Fer constar en totes les actuacions subvencionables de les línies 1 i 3 que disposa l'apartat 2.1:
a) Les identificacions audiovisuals del Departament d'Agricultura, Ramaderia, Pesca, Alimentació i Medi Natural, sempre vinculades amb l'escut de la Generalitat de Catalunya i la frase "Amb la col·laboració del Departament d'Agricultura, Ramaderia, Pesca, Alimentació i Medi Natural de la Generalitat de Catalunya", segons les normes d'harmonització del Programa d'identificació visual de la Generalitat de Catalunya [URL].
b) En el cas d'una DOP o IGP, a més, logotip propi que identifica la DOP/IGP.
Només en el cas que el producte ja estigui inscrit en el registre comunitari també és obligatori el logotip de la UE de DOP/IGP d'acord amb el Reglament (CE) 628/2008 de la Comissió, de 2 de juliol de 2008, que modifica el Reglament 1898/2006, que estableix les disposicions d'aplicació del Reglament (CE) 510/2006, actualment Reglament (CE) 1151/2012, sobre els règims de qualitat dels productes agrícoles i alimentaris.
c) En el cas d'una ETG, a més, el logotip de la UE d'ETG d'acord amb el Reglament (CE) 1216/2007 de la Comissió, de 18 d'octubre de 2007, pel qual s'estableixen les disposicions d'aplicació del Reglament (CE) 509/2006 del Consell, sobre les especialitats tradicionals garantides dels productes agrícoles i alimentaris, actualment Reglament (CE) 1151/2012.
d) En el cas de l'Artesania Alimentària de Catalunya, a més, el distintiu o logotip que la identifica amb la frase "Artesania alimentària d'acord amb el Decret 285/2006, de 4 de juliol".
8.2 Comunicar al DAAM per escrit i dins dels deu dies següents l'obtenció d'altres subvencions, ajuts, ingressos o recursos que financin les activitats subvencionades, així com el total d'ajudes de minimis atorgades, tan aviat com es conegui i, en tot cas, amb anterioritat a la justificació de l'aplicació donada als fons percebuts.
8.3 Comunicar per escrit al Departament, d'Agricultura, Ramaderia, Pesca, Alimentació i Medi Natural, i abans de la seva realització, els canvis en les actuacions i/o pressupostos presentats inicialment, degudament motivats, els quals han de ser acceptats per l'òrgan que concedeix la subvenció amb caràcter previ a la seva realització.
9.1 El procediment de concessió de la subvenció es fa en règim de concurrència competitiva i d'acord amb els criteris d'atribució de l'apartat 5 d'aquestes bases reguladores.
9.2 La Comissió de valoració pot sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
9.3 Quan les sol·licituds qualificades d'auxiliables superin la disponibilitat pressupostària la Comissió de valoració ha de determinar l'assignació dels fons, d'acord amb els criteris d'atribució establerts en l'apartat 5 d'aquestes bases reguladores.
9.4 D'acord amb la documentació presentada i l'informe de la Comissió de valoració, l'òrgan instructor ha d'elevar la proposta de resolució corresponent a l'òrgan competent per resoldre.
9.5 En la resolució de concessió han de figurar, com a mínim, l'import màxim de l'ajut, les condicions que ha de complir la persona beneficiària, i el caràcter d'ajut de minimis d'acord amb el Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L-352, de 24.12.2013).
9.6 La resolució de concessió es pot modificar en cas d'alteració de les condicions que van determinar l'atorgament, siguin les relatives a la persona beneficiària o com a conseqüència d'una decisió de l'Administració.
10.1 Les persones beneficiàries han de realitzar i pagar les actuacions objecte dels ajuts en el termini que estableixi la convocatòria corresponent.
10.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
10.3 Per justificar les actuacions realitzades cal presentar:
a) Compte justificatiu, d'acord amb el model normalitzat que es pot obtenir en qualsevol dependència del DAAM o al web http://www.gencat.cat/agricultura/ajuts/guiajustificacio/.
b) Memòria justificativa detallada i desglossada per actuacions i imports.
c) En el cas de la línia 2, cal presentar l'informe de certificació.
e) Original del comprovant de pagament de les factures presentades, sigui xec nominatiu, rebut bancari, transferència bancària, o altres de valor probatori equivalent.
f) Portar una comptabilitat analítica de costos referent a l'ajut, que serà susceptible de comprovació per l'Administració.
g) S'admeten els pagaments en metàl·lic fins a un màxim de 300,00 euros per expedient, que s'han de justificar mitjançant la presentació de la factura corresponent, que ha d'incloure l'expressió "Rebut en metàl·lic", i s'ha de fer constar a la comptabilitat de l'entitat com una disminució patrimonial pel valor del pagament efectuat.
h) Certificat d'estar al corrent de les obligacions tributàries i socials, excepte si s'ha autoritzat el DAAM a verificar aquesta informació segons el que estableix l'apartat 7.4.
i) Justificar que les actuacions subvencionables establertes en aquesta Ordre compleixen amb l'apartat 8.1.
10.4 Els òrgans competents del DAAM han de comprovar d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
10.5 El pagament de l'ajut s'ha d'efectuar prèvia certificació dels serveis competents del DAAM, segons la qual l'activitat i la despesa realitzades estan degudament justificades, i s'ha d'efectuar dins l'exercici pressupostari, sense perjudici de les excepcionalitats que es puguin produir.
10.6 L'IVA dels justificants queda exclòs de la subvenció si la persona beneficiària no és un consumidor/a final i se'l pot deduir.
10.7 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No cal aportar els certificats acreditatius en el cas de l'autorització del DAAM a què es refereix l'apartat 7.4 d'aquestes bases reguladores.
10.8 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
–11 Invalidesa de la resolució de concessió i reintegrament de les quantitats percebudes indegudament
11.1 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
11.2 També és procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
També es pot procedir a exigir el reintegrament si se superen els límits que estableix l'article 3.2 del Reglament (UE) 1407/2013 de la Comissió, de 18 de desembre de 2013, sobre aplicació dels articles 107 i 108 del Tractat de Funcionament de la Unió Europea als ajuts de minimis, i d'acord, si s'escau, amb el que estableix l'article 6 de l'esmentat Reglament.
11.3 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regeix per les disposicions generals sobre procediment administratiu que estableix el títol III de la Llei 26/2010, del 3 d'agost, de règim jurídic i de procediment de les administracions públiques de Catalunya, i el títol VI de la Llei 30/1992, de 26 de novembre, del règim jurídic de les administracions públiques i del procediment administratiu comú, sense perjudici de les especialitats que s'estableixin en la normativa aplicable en matèria de subvencions i si se superen els límits establerts al Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L-352, de 24.12.2013).
Els òrgans competents del DAAM tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les actuacions de foment realitzades per les entitats beneficiàries per comprovar que es compleixen la destinació dels ajuts, els requisits i els compromisos establerts en aquestes bases reguladores.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, la Llei 26/2010, del 3 d'agost, i la Llei 30/1992, de 26 de novembre, sense perjudici de les especialitats que puguin derivar de la normativa sectorial aplicable.
2.1 Les sol·licituds per participar en la convocatòria pública d'aquests ajuts s'han de presentar per mitjans telemàtics mitjançant el web http://gencat.cat/ovt.
L'únic registre telemàtic habilitat per a la recepció de les sol·licituds presentades per mitjans telemàtics és el registre telemàtic corporatiu de la Generalitat de Catalunya.
Per realitzar la sol·licitud és necessari el certificat digital de persona jurídica o el certificat digital del representant de l'empresa.
Es pot utilitzar qualsevol certificat d'aquest tipus reconegut i admès per l'Agència Catalana de Certificació, d'acord amb els requisits que estableix la Llei 59/2003, de 19 de desembre, de signatura electrònica.
5.1 La presentació de sol·licituds per mitjans telemàtics que estableix l'apartat 2 d'aquest annex es pot fer tots els dies de l'any durant les 24 hores del dia, en els termes d'aquesta convocatòria.
5.2 A efectes de còmput de terminis, la recepció pel Registre telemàtic corporatiu de la Generalitat de Catalunya en un dia inhàbil s'entén efectuada el primer dia hàbil següent.
6.1 D'acord amb el que estableix l'article 3.9 de la Llei 59/2003, de 19 de desembre, de signatura electrònica, el Departament d'Agricultura, Ramaderia, Pesca, Alimentació i Medi Natural reconeix la validesa i l'eficàcia de les sol·licituds presentades telemàticament sempre que es compleixin els mecanismes d'identificació de l'apartat 4 d'aquest annex.
6.2 L'entitat interessada pot acreditar la presentació de la sol·licitud aportant la confirmació de la recepció de la sol·licitud de la tramitació telemàtica, que haurà d'incorporar, en tot cas, el número de registre d'entrada i la data i l'hora de presentació al Registre telemàtic corporatiu de la Generalitat de Catalunya.
Els programes i aplicacions mitjançant els quals es tramita telemàticament el procediment de participació en les convocatòries dels ajuts previstos en aquesta Ordre estan disponibles al Centre de Telecomunicacions i Tecnologies de la Informació de la Generalitat de Catalunya.